16. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΟΙΚΟΝΟΜΙΚΩΝ Αριθ. 41891/ΛΟ 935 της 14/30 Νοεμ.  1960 (ΦΕΚ Β΄ 485) Περί τροποποιήσεως διαδικασίας εγκρίσεως και διαθέσεως πιστώσεων δημοσίων επενδύσεων. Έχοντες υπ’ όψιν: α)Τας διατάξεις του Νόμ. 2212/52 και του Ν.Δ. 2957/1954 «περί δημοσίων επενδύσεων». β)Το υπ’ αριθ. 120/11.3.60 Β.Δ/μα «περί ρυθμίσεως αρμοδιοτήτων συναφών προς έργα δημοσίων επενδύσεων». γ)Το υπ’ αριθ. 498/28.6.60 Β.Δ/μα «περί συμπληρώσεως του υπ’ αριθ. 120/1960 Β.Δ/τος». δ)Τας υπ’ αριθ. 25812/19.6.1952, 21356/ 12.3. 1953, 39410/30.6.53 και 50202/16.12.59 προγενεστέρας αποφάσεις ημών «περί τρόπου ενεργείας πληρωμών δημοσίων επενδύσεων κλπ.». ε)Την ανάγκην καθορισμού της διαδικασίας πραγματοποιήσεως των υπό των ανωτέρω Β.Δ/των οριζομένων εν σχέσει προς την έγκρισιν και διάθεσιν πιστώσεων του προϋπολογισμού δημοσίων επενδύσεων, αποφασίζομεν: 1.Κατάργησις τριμερών Υπουργικών αποφάσεων. α)Αι υπό των άρθρ. 6 και 7 του Ν.Δ. 2957/54 προβλεπόμεναι, εις εκτέλεσιν των διατάξεων της παρ. 1 του άρθρ. 2 του Νόμ. 2212/52, κοιναί αποφάσεις ημών και του αρμοδίου κατά περίπτωσιν Υπουργού, δι’ ων εγκρίνονται: η ένταξις έργου εις το ετήσιον πρόγραμμα δημοσίων επενδύσεων, η ολική δια την πραγματοποίησιν του έργου δαπάνη και η διάθεσις της απαιτουμένης προς τούτο πιστώσεως εις βάρος του προϋπολογισμού δημοσίων επενδύσεων, εκδίδονται εφεξής, κατόπιν του υπ’ αριθ. 498/60 Β.Δ/τος, υπό μόνου του εξ ημών Υπουργού Συντονισμού. β)Αι αποφάσεις αύται θα εκδίδωνται κατά τα εκάστοτε δι’ εγκυκλίων του Υπουργείου Συντονισμού οριζόμενα, ως προς την υποβολήν των αναγκαιούντων στοιχείων, θα κοινοποιώνται δε απαραιτήτως προς τας αρμοδίας Υπηρεσίας του Υπουργείου Οικονομικών και των ενδιαφερομένων Υπουργείων. γ)Η διαδικασία πραγματοποιήσεως και δικαιολογήσεως των σχετικών δαπανών δημοσίων επενδύσεων θα καθορίζηται, ως μέχρι τούδε, δια κοινών ημών αποφάσεων. 2.Υπέρβασις πιστώσεως μέχρι του υπολοίπου προς αποπεράτωσιν του έργου. α)Αι κατά το εδάφ. α΄ της παρ. 1 του άρθρ. 1 του υπ’ αριθ. 120/1960 Β.Δ/τος αποφάσεις των αρμοδίων κατά περίπτωσιν Υπουργών, δι’ ων εγκρίνονται αυξομειώσεις των εγκεκριμένων δια της Συλλογικής Αποφάσεως Προγράμματος πιστώσεων των έργων δημοσίων επενδύσεων, δύνανται να εκδοθώσι το βραδύτερον μέχρι της 30ής Νοεμβρίου εκάστου έτους. β)Δια των αποφάσεων τούτων δύναται, κατόπιν αιτιολογήσεως, να επαυξηθή η αναγραφομένη εν τη Συλλογική Αποφάσει Προγράμματος πίστωσις του οικονομικού έτους εκάστου έργου μέχρι του εις την αυτήν απόφασιν αναγραφομένου υπολοίπου της πιστώσεως, δια του οποίου αποπερατούται τούτο. Δια των ιδίων αποφάσεων, δέον όπως καθορίζηται απαραιτήτως ισόποσος προς την γενομένην αύξησιν περικοπή της εγκεκριμένης ετησίας πιστώσεως ετέρου ή ετέρων έργων, εκ των περιλαμβανομένων εις την αυτήν Συλλογικήν Απόφασιν Προγράμματος, ανεξαρτήτως του κεφαλαίου και άρθρου του προϋπολογισμού, εις ο τα έργα ταύτα φέρονται εντεταγμένα. 3.Αύξησις ολικού προϋπολογισμού μέχρι ποσοστού 20%. α)Αι κατά το άρθρ. 1 του υπ’ αριθ. 498/1960 Β.Δ/τος αποφάσεις των αρμοδίων κατά περίπτωσιν Υπουργών, δι’ ων εγκρίνονται αυξομειώσεις μέχρι ποσοστού 20% του εγκεκριμένου ολικού προϋπολογισμού των έργων δημοσίων επενδύσεων, δύνανται να εκδοθώσι το βραδύτερον μέχρι της 30ής Νοεμβρίου εκάστου έτους. β)Δια των αποφάσεων τούτων δύναται, κατόπιν αιτιολογήσεως, να επαυξηθή ο εγκεκριμένος δια της Συλλογικής Αποφάσεως Προγράμματος ολικός προϋπολογισμός εκάστου έργου, επαυξανομένων ισοπόσως του υπολοίπου πιστώσεως προς αποπεράτωσίν του και της πιστώσεως του οικονομικού έτους, μέχρι ποσοστού 20% αυτού. Η αύξησις αύτη, ρητώς καθοριζομένη εις δραχμάς, δύναται να ενεργηθή άπαξ δι’ έκαστον έργον, έχει δε ως προϋπόθεσιν ότι εν τη εκτελέσει ετέρων έργων, περιλαμβανομένων εις την αυτήν Συλλογικήν Απόφασιν Προγράμματος, επετεύχθη ισόποσος οριστική εξοικονόμησις εκ της εγκριθείσης δι’ αυτά ολικής πιστώσεως. Εν τη αποφάσει, όθεν, ταύτη θα καθορίζηται απαραιτήτως ισόποσος προς την εγκριθείσαν αύξησις μείωσις, τόσον του ολικού προϋπολογισμού, όσον και των πιστώσεων προς αποπεράτωσιν και τρέχοντος έτους ετέρου ή ετέρων έργων, ανεξαρτήτως του κεφαλαίου και άρθρου του προϋπολογισμού δημοσίων επενδύσεων, εις ο είναι ταύτα εντεταγμένα. 4.Αύξησις πιστώσεως έργου εκτελουμένου δια συνεισφοράς τρίτων. Ειδικώς, ως προς τα έργα δημοσίων επενδύσεων, άτινα εκτελούνται, είτε μερικώς, είτε ολικώς, δια πιστώσεων εκ συνεισφοράς τρίτων, καθορίζομεν ότι, αποκλείεται οιαδήποτε μεταβολή του προϋπολογισμού των κλπ. δι’ αποφάσεως των αρμοδίων κατά περίπτωσιν Υπουργών, περί ης αι ανωτέρω παρ. 2 και 3, δεδομένων των ειδικών κριτηρίων δια την ένταξιν τοιούτων έργων εις το Πρόγραμμα Δημοσίων Επενδύσεων. (Μετά την σελ. 126,68) Σελ. 126,69 161-63 Δημόσιες Επενδύσεις 25.Β.δ.16 Δια πάσαν επί των ανωτέρω έργων μεταβολήν, απαιτείται η υποβολή προτάσεως προς το Υπουργείον Συντονισμού δια την τροποποίησιν της Συλλογικής Αποφάσεως Προγράμματος. 5.Ουσιαστικαί προϋποθέσεις αυξομειώσεως πιστώσεων. α)Αι δια των ρηθεισών αποφάσεων του αρμοδίου κατά περίπτωσιν Υπουργού εγκρινόμεναι αυξομειώσεις της πιστώσεως και του ολικού προϋπολογισμού των έργων δημοσίων επενδύσεων, προϋποθέτουν: 1)Ότι αι καθ’ υπέρβασιν χορηγούμεναι πιστώσεις, θέλουσι δαπανηθή εντός του ιδίου οικονομικού έτους λόγω ταχυτέρας εκτελέσεως του έργου, βασίμως εκτιμηθείσης. 2)Ότι η περικοπή του ολικού προϋπολογισμού έργου τινός είναι οριστική και προέρχεται εκ της εξοικονομήσεως πιστώσεων. Κατά συνέπειαν, αποκλείεται η κατά το επόμενον οικονομικόν έτος υποβολή προτάσεως προς το Υπουργείον Συντονισμού δια την εκ νέου διάθεσιν πιστώσεως δια το έργον τούτο. 3)Ότι αι εν λόγω αυξομειώσεις συνιστούν εξαιρετικήν διαδικασίαν κατά την εκτέλεσιν του προγράμματος, δεδομένου ότι η ορθολογιστική κατάρτισις αυτού υπό των Υπουργείων επιβάλλει την βάσει υφισταμένων τεχνικών μελετών ακριβή εκτίμησιν των αναγκαιουσών ετησίως πιστώσεων, αποκλειομένου παραλλήλως του υπερπρογραμματισμού. β)Διευκρινίζεται, ότι αι εις εκάστην Συλλογικήν Απόφασιν Προγράμματος αναγραφόμεναι ως εγκεκριμέναι πληρωμαί του Οικονομικού έτους δια το σύνολον των εν αυτή περιλαμβανομένων έργων, ουδεμίαν μεταβολήν θα υποστώσιν εκ των αυξομειώσεων των πιστώσεων εκάστου έργου δια των ρηθεισών αποφάσεων. Το συνολικόν ύψος χρηματοδοτήσεως θα παραμείνη το αυτό, μεταβαλλόμενον μόνον υπό του Υπουργείου Συντονισμού, κατόπιν προτάσεως των Υπουργείων-φορέων. 6.Προθεσμία εκτελέσεως αποφάσεων αρμοδίων Υπουργών. Αι κατά τας ανωτέρω παρ. 2 και 3 αποφάσεις του αρμοδίου κατά περίπτωσιν Υπουργού είναι εκτελεσταί εντός του Οικονομικού έτους καθ’ ο αύται εξεδόθησαν. Μετά την λήξιν του οικονομικού έτους ισχύουν μόνον ως δικαιολογητικόν των οικείων χρηματικών ενταλμάτων πληρωμής και δια την τακτοποίησιν της δημοσίας ληψοδοσίας. 7.Κοινοποίησις αποφάσεων και εντολών. α)Αι ως άνω αποφάσεις δέον απαραιτήτως όπως περιέρχωνται το βραδύτερον μέχρι της 5ης Δεκεμβρίου, μερίμνη των Υπηρεσιών των Υπουργείων αίτινες προεκάλεσαν αυτάς, εις τα Υπουργεία Συντονισμού και Οικονομικών, ως κάτωθι: Σελ. 126,70 1.Υπουργείον Συντονισμού, ΙΙ Γεν. Διεύθυνσιν: α)Οικον. Υπηρ. Δημ. Επενδύσεων-Γραφείον Διευθυντού (εις διπλούν). β)Γραφείον Α΄. Συμβατικού (εις τριπλούν) γ)Γραφείον Β΄. Λογιστικής Παρακολουθήσεως (εις τριπλούν). δ)Αρμοδίαν Διεύθυνσιν. 2.Υπουργείον Οικονομικών: α)Γ.Δ.Δ.Λ. - Δ/νσιν Δημοσ. Επενδύσεων (εις τριπλούν). β)Αρμοδίαν Υπηρ. Εντελλ. Εξόδων (εις διπλούν). β)Άπασαι αι προς την Τράπεζαν της Ελλάδος εντολαί των Υπουργείων, αι αναφερόμεναι εις κατανομήν της μηνιαίας χρηματοδοτήσεως εις έργα δημοσίων επενδύσεων ή μεταφοράν πιστώσεων από έργου εις έργον της αυτής Συλλογικής Αποφάσεως Προγράμματος δέον, ωσαύτως, όπως κοινοποιώνται απαραιτήτως και μόνον (ως προς τα Υπουργεία Συντονισμού και Οικονομικών) ως κάτωθι, καταργουμένης οιασδήποτε ετέρας οδηγίας ή εντολής περί αλλοίων ή προσθέτων κοινοποιήσεων: 1.Υπουργείον Συντονισμού, ΙΙ Γεν. Διεύθυνσιν: α)Αρμοδίαν Διεύθυνσιν. β)Γραφείον Β΄. Λογιστικής Παρακολουθήσεως. 2.Υπουργείον Οικονομικών: α)Γ.Δ.Δ.Λ.-Δ/νσιν Δημοσίων Επενδύσεων. β)Αρμοδίαν Υπηρεσίαν Εντελλομένων εξόδων. 25.Β.δ.16 Δημόσιες Επενδύσεις γ)Η παράλειψις της κοινοποιήσεως ή η εσφαλμένη κοινοποίησις των ως άνω αποφάσεων ή εντολών, ως ανωτέρω καθορίζεται, θα έχη ως άμεσον επακόλουθον την μη έγκαιρον τροποποίησιν του προϋπολογισμού δημοσίων επενδύσεων και συνεπώς την αδυναμίαν εκδόσεως των οικείων χρηματικών ενταλμάτων πληρωμής παρά των Υπηρεσιών Εντελλομένων Εξόδων, περαιτέρω δε, την μη εμφάνισιν εν τω προϋπολογισμώ πραγματοποιηθεισών δαπανών. Εφιστάται, όθεν, η προσοχή και τονίζεται η εν προκειμένω ευθύνη των αρμοδίων Υπηρεσιών των Υπουργείων. δ)Αι αποφάσεις των αρμοδίων κατά περίπτωσιν Υπουργών, περί ων αι παρ. 2 και 3 της παρούσης, δεν θα κοινοποιώνται προς την Τράπεζαν της Ελλάδος, δεδομένου ότι, δια μεν την περίπτωσιν αυξήσεως της πιστώσεως έργου τινός μέχρι του εγκεκριμένου δια της Συλλογικής Αποφάσεως Προγράμματος υπολοίπου προς αποπεράτωσίν του, έχει ήδη αύτη εξουσιοδοτηθή δια την εκτέλεσιν των σχετικών εντολών, δυνάμει της υπ’ αριθ. 50202/16.12.59 προγενεστέρας αποφάσεως ημών. Δια την περίπτωσιν αυξήσεως της πιστώσεως μέχρις 20% του ολικού προϋπολογισμού θα εξουσιοδοτήται η Τράπεζα, εκάστοτε δι’ εντολών του Γραφείου Συμβατικού του Υπουργείου Συντονισμού, όπερ, άμα τη λήψει τοιαύτης αποφάσεως, θα προβαίνη εις την αύξησιν του υπό της Τραπέζης τηρουμένου ορίου χρηματοδοτήσεως του συγκεκριμένου έργου επί ισοπόσω μειώσει του ορίου ετέρου. ε)Προς την Τράπεζαν της Ελλάδος (Κεντρικόν Κατάστημα) θ’ απευθύνωνται υπό των Υπουργείων απλαί εντολαί χρηματοδοτήσεως των λογαριασμών δημοσίων επενδύσεων, υπογεγραμμέναι υπό του Υπουργού ή του εξουσιοδοτημένου υπ’ αυτού προσώπου και κοινοποιούμεναι ως εν τω ανωτέρω εδαφ. β΄ καθορίζεται. Αι εντολαί αύται, εφ’ όσον δημιουργούν υπέρβασιν εις την αναγεγραμμένην εν τη Συλλογική Αποφάσει Προγράμματος πίστωσιν έργου τινός δι’ έκαστον οικονομικόν έτος, δέον όπως μνημονεύωσι την σχετικήν προγενεστέραν εγκριτικήν απόφασιν του Υπουργού. Δια τυχόν γενομένας μέχρι σήμερον τοιαύτας υπερβάσεις θα εκδοθή εκ των υστέρων και μέχρι της 30ής Νοεμβρίου ε.έ. η εν λόγω απόφασις, κοινοποιηθησομένη ως καθορίζεται εν τω ανωτέρω εδαφ. α΄. 8.Μεταβολαί προϋπολογισμού δημοσίων επενδύσεων. Η παρά τη ΙΙ Γενική Διευθύνσει του Υπουργείου Συντονισμού Οικονομική υπηρεσία Δημοσίων Επενδύσεων, βάσει των κοινοποιουμένων αυτή αποφάσεων των αρμοδίων Υπουργών, περί ων αι ανωτέρω παρ. 2 και 3, θα προβαίνη εις τας δεούσας ενεργείας δια την αντίστοιχον παρά του Υπουργείου Οικονομικών μεταβολήν του προϋπολογισμού δημοσίων επενδύσεων, όπου αύτη απαιτείται. Δεδομένου, ότι προθεσμία εκδόσεως των εν λόγω αποφάσεων ωρίσθη η 30ή Νοεμβρίου εκάστου έτους, αι τελευταίαι μεταβολαί θα ενεργώνται εντός του μηνός Δεκεμβρίου του ιδίου έτους. 9.Έκδοσις χρηματικών ενταλμάτων. Αι Υπηρεσίαι Εντελλομένων Εξόδων θα προέρχωνται εις την έκδοσιν χρηματικών ενταλμάτων πληρωμής εις βάρος του προϋπολογισμού δημοσίων επενδύσεων κατά την μέχρι τούδε ισχύουσαν διαδικασίαν, τροποποιουμένην μόνον ως προς την ύπαρξιν των υπό του Νόμ. 2212/1952 και του Ν.Δ. 2957/54 προβλεπομένων τριμερών Υπουργικών αποφάσεων. Αι αποφάσεις αύται αντικαθίστανται, κατ’ εφαρμογήν των διατάξεων του μνημονευθέντος υπ’ αριθ. 120/1960 Β.Δ/τος, ως τούτο συνεπληρώθη δια του υπ’ αριθ. 498/1960 ομοίου, δια μονομερών αποφάσεων του εξ ημών Υπουργού Συντονισμού και περαιτέρω δι’ αποφάσεων των αρμοδίων κατά περίπτωσιν Υπουργών, κατά τα υπό της παρούσης αποφάσεως ειδικώτερον οριζόμενα. 10.Η παρούσα δημοσιευθήτω δια της Εφημερίδος της Κυβερνήσεως. (Μετά την σελ. 126,70) Σελ. 126,71 161-65 Δημόσιες Επενδύσεις 25.Β.δ.16 25.Β.δ.16 Δημόσιες Επενδύσεις